o
YLTÄKYLLÄINEN ELÄMÄ
Jeesus, pelastit elämäni, toit minut pimeydestä valoosi.
Täydellinen rakkaus voitti pelkoni.
Paransit särkyneen sydämeni, annoit uuden alun.
Täytit minut toivolla, eheytit minut.
Elän vain Sinua varten. Jeesus, olet kaikki, mitä tarvitsen.
Loistat kuin aamun aurinko. Annat elämän ja vapauden.
Minulla on kaikki, mitä tarvitsen. Minulla on Sinut.
Sytytät minussa tulen niin, että koko maailma näkee, -
että minulla on kaikki, mitä tarvitsen. Minulla on Sinut.
Olet kaikki, mitä olen koskaan halunnut.
Kaikki, mitä haluan olla.
Elän vain Sinua varten. Jeesus, olet kaikki, mitä tarvitsen.
Loistat kuin aamun aurinko. Annat elämän ja vapauden.
Minulla on kaikki, mitä tarvitsen. Minulla on Sinut.
Ylistän Sinua, sillä olet vallannut sydämeni.
Olen rakastunut Sinuun.
Herra, iäti kanssasi olla saan.
Elämäni on kätketty Sinuun.
Olet sydämeni Kuningas.
Minut on luotu rakastamaan Sinua.
Sydämeni sykkii vain Sinulle.
Rakastan Sinua, siksi mitä olet ja mitä teet.
Olen rakastunut Sinuun.
Ylistän Sinua, sillä olet vallannut sydämeni.
Olen rakastunut Sinuun.
Rakastan Sinua, siksi mitä olet ja mitä teet.
Olen rakastunut Sinuun.
Ylistän Sinua, sillä olet vallannut sydämeni.
Olen rakastunut Sinuun.
Elämässä on monia hämmentäviä asioita -
ja vaikeita päätöksiä, jotka ratkaisevat tulevaisuutemme.
Rohkaisen sellaisina hetkinä etsimään ja kuulostelemaan, -
onko noissa tilanteista mahdollisesti jotakin tuttua, -
jotakin, jonka tunnistat sisimmässäsi.
Pohdi tällaisina hetkinä, -
oletko miettinyt ehdotettua asiaa aiemmin.
Ehdotus voi tulla sähköpostissa, postissa tai keskustelun lomassa.
Kysy itseltäsi, oletko koskaan aiemmin ajatellut, -
että ehdotettu asia voisi tapahtua elämässäsi.
Onko ehdotettu asia kiinnostanut sinua aiemmin?
Jos vastauksena on, -
ettet ole ollut kiinnostunut siitä tai et ole pohtinut koko asiaa -
tai asia ei ole ollut koskaan unelmasi tai näkysi, -
jos ehdotettu asia ei tunnu tutulta, -
sen voi ohittaa ilman pitempiä pohdintoja.
Älä rukoile sen puolesta. Älä etsi neuvoja. Sivuuta se.
Kun oivaltaa periaatteen, josta tänään opetan, -
tietää, että Jumalasta oleva asia tuntuu aina tutulta.
Vaikka sitä ei pysty sen tarkemmin erittelemään, -
se herättää sisällä erityisen tunteen.
Asia voi tuntua hurjalta ulkopuolisten silmissä, -
mutta kyseisestä henkilöstä asia tuntuu hyvältä.
Asia tuntuu tutulta, koska henkilö on ajatellut sitä.
Hän ei ole välttämättä puhunut siitä kenellekään, -
joten muut voivat olla yllättyneitä.
He eivät tiedä tuttuuden tunteesta, jota tuo ihminen kokee sisällään -
kohdattuaan yllättävän asian.
Jos asia ei tunnu tutulta, se pitää sivuuttaa.
Jotkut rukoilevat asioita, joita heidän ei pitäisi rukoilla.
He eivät ymmärrä näitä periaatteita.
Pelkkä mahdollisuuden avautuminen ei todista, että se on Jumalasta.
Valitettavan usein se johtaa merkillisyyksiin.
Etsimme mitä tahansa merkkiä.
"Jos kaksi bussia menee ohi, tiedän että se on Herrasta."
Etsimme ulkoista merkkiä vahvistukseksi, -
kun asialla ei ole kosketuspintaa sisällämme.
Me odotamme vastausta ylhäältä.
Jumala sanoo: "Älä katso ylös. Katso sisimpääsi."
Kuuntele sydäntäsi ja sieluasi.
Etsi tunnetta, joka sanoo: "Olen nähnyt tämän ennalta."
Kerron esimerkin.
Kuvitellaan, että saan kutsun lähteä lähetystyöhön Kiinaan.
En tarkoita mitään sattumanvaraista mainospostia.
Sanotaan, että johtajien ryhmä kutsuu minut työhön Kiinaan.
Kutsu on valmisteltu hyvin ja esitetty taitavasti.
Ehdotus lähteä Kiinaan pastoriksi on hyvin perusteltu.
Positiiviset puolet on lueteltu.
Pystyn vaikuttamaan kommunistiseen maahan.
Pystyn osallistumaan työhön, jota Herra tekee Kiinan kansan parissa.
Kutsun laatijat ovat varmoja, että lahjani olisivat hyödyksi Kiinassa.
He ovat tutustuneet opetuksiini ja kirjoihin.
He ovat harkinneet asiaa tarkoin ja rukoilleet asian puolesta.
Haluan nyt kuvailla ehdotusta, joka on tarkkaan harkittu -
ja joka sen tähden on harkitsemisen arvoinen.
Sellaista ehdotusta ei voi torjua tylysti ja lyhyesti.
Jos saisin sellaisen ehdotuksen, kysyisin itseltäni seuraavaa: -
Olenko koskaan halunnut perustaa seurakuntia Kiinaan? En.
Olenko koskaan halunnut mennä Kiinaan? En.
Onko minulla kiinalaisia ystäviä? Ei.
Olenko koskaan halunnut opiskella kiinan kieltä? En.
Katsonko TV:stä aina kaikki Kiinasta kertovat ohjelmat? En.
Tilaanko koskaan ruokaa kiinalaisesta? En.
Sen tähden tiedän, ettei ehdotus ole Jumalasta.
Ovatko kaikki kunnossa?
Tämä on aika vaikea pala joillekuille.
Rohkaisen kuuntelemaan sisintä ihmistä ja tajuamaan, -
että Jumala johdattaa meitä sisimmässämme -
ilman ylenmääräistä sielunhoito-, rukous- ja paastorumbaa.
Haluan, että opitte tuntemaan selvästi, mikä on Jumalan tahto.
Se on idioottivarmaa johdatusta.
Tämän asian ymmärtäminen ei vaadi teologista koulutusta, -
ei malliseurakunnan tukea eikä raudanlujaa kokemusta.
Jumalan tahto toimii tuttuuden tunteen tavoin.
Jos tuttuuden tunne puuttuu, ehdotus ei ole Jumalasta, -
vaikka muut olisivat sitä mieltä.
Asian alkuunpanijat voivat painostaa sanomalla, -
että asia on Jumalan tahto.
He voivat sanoa saaneensa profetioita, -
ja rukouksessa heidän mieliinsä oli tullut nimiä.
Jos he ovat hengellisesti arvostettuja ihmisiä, -
johtajia, joilla on esittää näyttöä, -
silloin on oltava varuillaan.
Muuten saattaa kuluttaa puoli vuotta turhaan johonkin, -
joka ei lainkaan vastaa sisäisiin odotuksiin.
Sellaisesta pitää kieltäytyä kohteliaasti -
ja jatkaa eteenpäin.
Täytyy varoa, ettei kuukausien kuluttua ala katua, -
kun kaveri pärjää kyseisessä tehtävässä loistavasti.
Ei pidä ajatella: "Minun pitäisi olla tuolla paikalla."
Se tuottaa vain tuskaa.
Olen kääntänyt selkäni asioille, -
joiden tiedän sopivan jollekulle toiselle täydellisesti.
Olen myös nähnyt ihmisten ottavan vastaan tehtäviä -
Jumalan tahdon vastaisesti.
Tarjous on tuntunut liian houkuttelevalta.
Varmuus seuraavaksi 5 vuodeksi on tuntunut liian hyvältä.
Seurauksena onkin ollut vaikeuksia.
Avioliitto rakoilee, terveys alkaa pettää, -
he alkavat tehdä raamatunvastaisia myönnytyksiä.
He ovat asettaneet elämänsä tilaan, -
joka ei ollut varattuna heitä varten.
Vaikka joku tarjoaa tehtävää, se ei tarkoita, -
että se täytyy ottaa vastaan.
Jommankumman korinttolaiskirjeen 3. tai 4. luvussa kerrotaan, -
miten Paavali matkusti Välimeren ympäristössä.
Hän etsi avoimia ovia Aasiaan. Pyhä Henki esti häntä.
Paavali kutsutaan Makedoniaan unessa.
Paavali ei vain istu paikallaan odottamassa Jumalan käskyä.
Paavali pysyi toimeliaana.
Jumala johdatti Paavalia.
Paavalin ajatus johdatuksesta oli tällainen: -
"Jumala, Sinun on pysäytettävä minut."
Seurakunnasta suuri osa ajattelee: "Jumala, pistä minut liikkeelle."
Paavali kokeili ovia.
Ne ovet, joista ei ollut tarkoitus käydä, pysyivät suljettuina.
Paavali ei järjestänyt kohtausta, jos ovi pysyi kiinni.
Raamatussa kerrotaan, että Paavali meni kerran Troakseen.
Siellä Paavalille avautui ovi Herran työhön.
Troaksen asukkaat toivottivat Paavalin tervetulleeksi.
Paavalin haluttiin jäävän.
Paavali ei kuitenkaan jäänyt Troakseen, -
koska Paavalin kamu, Titus, ei ollut mukana.
Paavali ei jäänyt Troakseen, koska Titus ei ollut siellä.
Paavali etsi Herran tahtoa. Sitten hänelle avautui ovi, -
mutta Paavali kieltäytyi, koska Titus ei ollut mukana.
Tilaisuus oli mahtava. Se vaikutti rukousvastaukselta.
Paavali ei kuitenkaan tuntenut lepoa asian suhteen.
Työ Troaksessa ei sopinut Paavalin työkenttään ja -tiimiin.
Vaikka eteemme avautuu ovi, -
siitä ei aina ole tarkoitus käydä sisälle, -
vaikka se muuten sopisi pirtaamme -
esimerkiksi lahjavarustuksen tai tehtäväkenttämme kannalta.
Pastorina toimiminen Kiinassa olisi minulle tuttua tehtävien puolesta.
Avoinna oleva ovi voi liittyä läheisesti lahjavarustukseen.
Silloin saatamme helposti ryhtyä hätiköimään.
Paavali ymmärsi, että avoinna oleva ovi -
ei yksinään riitä merkiksi työhön ryhtymiselle.
Monet haluavat olla kanssamme ihmissuhteessa.
Sille ei sinänsä ole esteitä, -
mutta jokainen suhde ei ole Jumalan mieleen.
Jos meitä pyydetään johonkin tehtävään, -
täytyy pohtia, koemmeko tuttuuden tunnetta.
Kiinan esimerkki on helppo. Tiedän heti, ettei se ole Herrasta.
Joissakin kutsuissa voi olla paljon enemmän tuttua.
En heti osaa sanoa, onko se Jumalasta vai ei.
Jos vastaus on selvä 'ei', päätös on helppo.
Entäpä jos asia ei olekaan niin selvä?
Silloin kannattaa miettiä ja puhua luottohenkilöiden kanssa.
Ehkä kannattaa myös käydä paikan päällä.
Jos sen jälkeen kokee sisimmässään rauhaa asian suhteen, -
asiat alkavat loksahdella paikalleen ja tunne syvenee, -
silloin voi mennä eteenpäin.
Jos sisimmässä ei ole rauhaa, kun on tutustunut asiaan hieman, -
silloin kannattaa jättää asia sikseen.
Ellei ole varma, on hyvä tarkastella asiaa rauhassa.
Tarkasteleminen ei tarkoita sitoutumista.
Maistaminen ei tarkoita syömäpakkoa.
Monet epäröivät asiaan tutustumista, -
koska he pelkäävät, että heidät imaistaan työhön mukaan.
Meidän ei sovi antaa muiden määrittää, keitä me olemme.
Meillä täytyy olla pontta kieltäytyä.
Seurakunnassa jo pelkkä vilkaisukin merkitsee sitoutumista.
Jos käy kerran treffeillä, ihmisten mielissä soivat jo hääkellot.
Tällaisia odotuksia on vain seurakunnassa.
Pelkkä kiinnostuksen osoittaminen saa ihmiset luulemaan, -
että asia on sinetöity.
"Näin sinut siellä. Oletko ryhtymässä..."
"En. Olin vain siellä."
Ymmärrän paineita, joita asioihin tutustuminen aiheuttaa.
Tutustuminen on kuitenkin tärkeää, jos asiat eivät ole selviä.
Tehtävä saattaa tuntua tutulta ja liittyä näkyyn ja unelmaan.
Voi olla liian varhaista puhua siitä, -
mutta tehtävään kannattaa joka tapauksessa tutustua.
Kaikki eivät pääse tavoitteeseen raketin lailla.
Joskus Jumala ohjaa tällä tavalla.
Kuvitellaan, että olet tässä.
Jumala siirtää sinut tänne.
Siirrossa ei näyttäisi olevan mitään järkeä.
Sitten Jumala siirtää sinut tänne.
Et huomaa, että kaikki siirrot osoittavat tuonne.
Et näe sitä. Katsot alaspäin, et eteenpäin.
Tuntuu siltä, ettet mene minnekään.
Olet määrätietoisten ihmisten seurassa, -
mikä saa sinut tuntemaan olosi pieneltä.
Koetat tulla joksikin, mikä et ole. Se on virhe.
Me määrätietoiset saatamme ajatella, -
että olet hidas ja saamaton.
Se voi tuntua painostavalta.
Me kuljemme eri tahtia ja eri reittejä.
Se on OK.
Tärkeää on perillepääsy. Se on kuin jänis ja kilpikonna.
Ei haittaa, vaikka olet kilpikonna, kunhan pääset maaliin.
Kaikki eivät voi olla jäniksiä tai kilpikonnia.
Meidän on vaalittava erilaisuuksiamme.
Saatat kulkea hitaammin.
Voit tuntea johdatusta työtehtävissä.
Joku sukulainen ottaa yhteyttä, ja tajuat ajatelleesi häntä eilen.
Seuraat tämänkaltaisia sisäisiä kehotuksia.
Ole kuuliainen. Vaali sitä.
Se on yhtä voimallista ja Jumalan tahdon mukaista -
kuin määrätietoisemman henkilön toiminta.
Perille pääsy on tärkeintä.
Minulla on teoria siitä, miten jumalallinen johdatus toimii.
Kerron sen IT-kielellä.
Kaikki, mitä sinun on määrä tehdä elämässäsi, -
on asennettu hengelliseen ohjelmistoosi jo ennen syntymääsi.
Raamatun mukaan kaikki päivämme on kirjoitettu Jumalan kirjaan, -
ennen kuin yksikään niistä on tullut.
Kaikki tulevat toimemme on ohjelmoitu meihin ennalta.
Kun mietimme Jumalan tahtoa, -
unohdamme usein itsemme ja alamme katsella ylöspäin.
Etsimme merkkiä ulkopuoleltamme.
Rohkaisen tutkimaan sisimpäämme, henkeämme.
Rohkaisen kuulostelemaan tuttuuden tunnetta.
Hengellinen ohjelmisto on ennalta-asetettu.
Ohjelmistossa on ennalta määrätty, aikaan sidottu yhdistelmälukko.
Kun elämässä tulee eteen yllättäviä asioita, -
ihminen ei välttämättä käsitä, että ne ovat osa tulevaisuutta.
Uutta asiaa on vaikea tunnistaa omakseen.
Kun törmää asioihin, jotka eivät heti tunnu tutulta -
mutta jotka kuuluvat Jumalan suunnitelmiin, -
sisällä tapahtuu jotakin, jotta emme kääntäisi selkäämme.
Rattaat ennalta määrätyssä yhdistelmälukossa alkavat kiertää -
ja loksahtaa paikalleen.
Sisäisesti tunnet merkillistä ojentautumista.
Se voi tapahtua välähdyksenomaisesti.
Sitä on vaikea käsittää, sillä se on osa hyvin syvällistä prosessia.
Eräänä päivänä kohtaat uuden haastavan mahdollisuuden.
Sisälläsi tunnet, miten palat loksahtelevat kohdalleen -
ennalta määrätyn suunnitelman mukaisesti.
Se ei olisi ollut mahdollista viime vuonna. Et olisi ollut valmis.
Tällä kerralla asiat alkavatkin loksahdella paikalleen.
Se on déjà vu, tuttuuden tunne.
Sitä miettii: "Jukra. Tiedän tämän ennalta."
"Tämä tuntuu oikealta, vaikken ymmärrä sitä."
Siitä ei halua puhua, koska se kuulostaa typerältä.
Eikä oikein ole oikeita sanojakaan.
Ei ehkä kannatakaan puhua.
Emme aina voi vakuuttaa kaikkein läheisimpiä ihmisiä.
Olemme heille selityksen velkaa.
Etsi sellainen henkilö, -
joka ei painosta toimimaan pelkkien tuntemusten perusteella.
He eivät painosta antamaan selityksiä.
"Entäpä lapset, raha, auto, talo, työ...?"
Etsi tila, jossa voit rauhassa puhua tuntemuksistasi.
Aavistuksista tulee näet todellisuutta.
Aavistus on näkemistä.
Se on näkemistä hengen silmillä.
Ensi aavistus tulevaisuudesta tulee hengen kautta.
Aavistus muuttuu todellisuudeksi, -
ellei sitä hylkää jo aavistuksen tasolla.
Meidän täytyy antaa tilaa toistemme aavistuksille, -
jotta aavistukset saavat tulla todeksi.
Jotkut eivät rohkaise toisia koskaan, ennen kuin on näyttöä.
Sellaisille ei kannata avautua aistimuksista.
He pakottavat esittämään selityksiä, -
ja koko homma kuivuu kasaan.
Sitä alkaa itsekin vakuuttua siitä, että homma on syytä unohtaa.
Näin se menee.
Rohkaisen Jumalan kansaa elämään hengellisesti.
Oppikaamme luottamaan sydämeemme.
Sitähän kautta me tulimme uskoon.
Uudestisynnymme henkemme kautta. Sen jälkeen unohdamme hengen.
Alamme elää järjen, suhteiden, taustan ja luonteen kautta.
Etsimme lupaa muilta ihmisiltä.
Johdatus isoja asioita kohti alkaa toimia elämässämme, -
kun vastaamme hiljaiseen tuttuuden tunteeseen.
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKU 1944A
Olet täällä muuttamassa maailmaa
Varustamme huomisen johtajia tänään
Abundant Life -johtajuuskoulutus
Yksi käänteentekevä vuosi
Kaksi suuntautumisvaihtoehtoa
1. MUSIIKKI-, YLISTYS- JA TAIDELINJA
2. PASTORAALINEN JOHTAJUUS
Varustamme sinut muuttamaan maailmaa
Anna meille vuosi elämästäsi. Elämäsi muuttuu täysin.
Suomennos: Marianne Tenetz